АҞӘА, ажьырныҳәа 23 – Sputnik. Аԥснытәи акәашаҩцәа актәии аҩбатәии аҭыԥқәа ааныркылеит ачемпионат "Full house battle" аҿы ҳәа Sputnik иазеиҭалҳәеит ачемпионат алахәыла Мадина Қәҭелиаԥҳа.
"Ачемпионат иалахәын 150-ҩык рҟынӡа акәашаҩцәа. Урҭ рҟынтәи 20-ҩык Аԥснытәиқәан", - ҳәа еиҭалҳәоит Мадина.
Аиндаҭлара аноминациақәа х-категориакны еихшан ԥышәатә ҳасабла.
Ачемпионат аихшьаалақәа рыла шықәсык аҟынӡа аҽазыҟаҵарақәа мҩаԥызгахьо рыбжьара актәи аҭыԥ никылеит аҟәатәи акәашаҩ Абазг Фет-оӷлы. Акомандатә баттл аҿы аҩбатәи аҭыԥ ныркылеит 13 шықәса зхыҵуа Сандрик Сабекиеи Владимир Дохнаӡеи, 12 шықәса зхыҵуа Ричард Хасаиеи.
"Абазг Фет-оӷлы раԥхьаӡа акәны асеиԥш иҟоу ачемпионат далахәхеит. Абазг "топ-рок" ала ицәырҵра ажиури иаразнак иргәаԥхеит", - ҳәа еиҭеиҳәоит акоманда азыҟаҵаҩ Џьамал Тачулиа.
Аԥсуа кәашаҩцәа азыҟарҵон: Џьамал Тачулиеи Константин Лазариди.
Ачемпионат "Full house battle" иалахәын 150-ҩык акәашаҩцәа Славианск-на-Кубани, Ҭҟәаԥс, Шәача, Аԥсны рҟынтә